open-index/open-wikipedia-markdown huggingface dataset:
Mîm

**Mîm** var en dverg fra J.R.R. Tolkiens Midgard. Han var den siste av Lurvedvergene.

Mîm levde på Amon Rûdh i Beleriand med sine to sønner, Ibûn og Khîm. Der holdt han alle sine skatter skjult. I den tiden Túrin ferdedes sammen med de fredløse, ble Mîm og hans sønner sett mens de smuglet tunge sekker forbi de fredløse. Mens Mîm ble tatt til fange, ble det skutt piler på sønnene hans og Khîm ble drept.
 
I gjengjeld for å beholde livet, måtte Mîm lede de fredløse til sine hemmelige haller i Amon Rûdh. Der viser det seg at Khîm har blitt drept av en pil, og Túrin tilbyr sin tjeneste til Mîm. Pga. dette tolererer Mîm de fredløse, og begynner til og med å like Túrin.

Da Beleg Cúthalion kommer til Amon Rûdh, blir Mîm veldig sint: han hater alver, og særlig Sindaene. Uansett blir han nødt til å tolerere dem i sin hall. Etter at Amon Rûdh blir forrådt til Morgoth, klarer Mîm å komme seg unna, men Ibûn blir drept av orker. Til slutt kommer Mîm fram til Nargothrond etter at Túrin hadde drept dragen Glaurung, og så tok Mîm skatten for seg selv.

Húrin Thallion, som hadde sett al som skjedde med Túrin gjennom Morgoths øyne, kom over Mîm i Nargothrond, og drepte ham, og gir han en stor del av ansvaret for Túrins skjebne. De siste ordene Mîm sa var en forbannelse over skatten han hadde tatt. Húrins folk tok med seg denne skatten fra Nargothrond til Doriath, og der ble gullet med på å forårsake Doriaths fall og Thingols død.
Gullfoss

**Gullfoss**, også på islandsk kalt *Gullfoss*, er en fredet foss i den sørvestlige delen av Island, 120 km nordøst for Reykjavík. Fossen dannes av elva Hvítá og har en høyde på 32 meter, fordelt på to fall.  Det øverste har et fall på 11 meter og det som er litt lenger nede har et fall på 21 meter. Nedenfor fossen er juvet over 70 meter dypt. Gullfoss er en av de flotteste fossene på Island og en betydelig turistattraksjon.


2006-05-21-143508 Iceland Tungufell.jpg|Gullfoss om våren
Gullfoss 23.2.2008 Blick auf die Schlucht.JPG|Gullfoss om vinteren. På motsatt side av gjelet har det bygget seg opp en enorm isvegg.


## Eksterne lenker
* 
* Bilder av Gullfoss fra islandsmyndir.is
Montserrats flagg

**Montserrats flagg** er et Blue Ensign med Union Jack i øvre venstre hjørne. I tillegg har flagget Montserrats emblem. Emblemet til Montserrat kom til på bakgrunn av en konkurranse i 1907. Konkurransen ble vunnet av Mrs Goodwin. Hun laget et emblem som portretterer Irland, som Erin, som omfavner kristendommen med sin irske harpe, for å signalisere øyens gamle irske bånd.

Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt. 

## Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Se også
*Montserrat

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999
Plymouth (Montserrat)

**Plymouth** var hovedstaden på den karibiske øya Montserrat, som er et britisk oversjøisk territorium.

Etter vulkanutbrudd fra Soufrière Hills som startet i 1995, ble byen ødelagt.  Plymouth ble evakuert og halvdelen av øyas befolkning måtte søke tilflukt utenlands.

## Referanser
.ms

**.ms** er Montserrats nasjonale toppnivådomene (ccTLD) for internett.

Microsoft (MS) har begynt å bruke dette domenet som en utilsiktet forkortelse med prosjekter som popfly.ms

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ms whois informasjon 
* Registreringenhet for .ms domenet
* Tidligere registreringsenhet for .ms domenet
* Get Your Own .MS Domain Name Today! 19. mai 2007
Elektronvolt

En **elektronvolt** (symbol: eV) er en måleenhet for energimengde. Det er den mengden energi som et enkelt ubundet elektron mottar når det passerer gjennom en elektrisk potensialdifferanse på én volt i vakuum, slik at det blir akselerert og tar opp kinetisk energi.
: 1 eV = 1,602 176 53 (14) × 10−19 J.

Det er ikke en SI-enhet for energi, men godtas til bruk med SI-systemet.

## Å bruke elektronvolt til å måle masse
Einstein lærte oss at energi er likt (hvile)masse, som er uttrykt i den berømte formelen *[[E=mc²]]* (1&nbsp;kg = 90 petajoule). Det er derfor vanlig i partikkelfysikk, hvor man ofte veksler mellom masse og energi, å bruke eV/*c*² eller til og med kun eV som en enhet for masse. (Det sistnevnte er ofte koblet med naturlige enheter hvor *[[Lyshastigheten|lysets hastighet]]*=1, men dette er strengt tatt ikke nødvendig.) eV er også vanligvis brukt i kvantemekanikk, da for eksempel nukleære bindingsenergier er av en slik størrelsesorden at elektronvolt er praktisk.

For eksempel, et elektron og et positron, hver med en masse på 511 keV, kan annihilere hverandre og gi ut 1&nbsp;022 keV av energi. Protonet, et typisk baryon, har masse på 0,938 GeV, som gjør GeV (ofte uttalt *jev*) en veldig praktisk enhet for masse i partikkelfysikk.
:1 eV/c² = 1,783 × 10−36 kg
:1 keV/c² = 1,783 × 10−33 kg
:1 MeV/c² = 1,783 × 10−30 kg
:1 GeV/c² = 1,783 × 10−27 kg

## Elektronvolt og kinetisk energi
For å sammenlikne, ladde partikler i en kjerneeksplosjon varierer fra 0,3 til 3 MeV. Et typisk molekyl i atmosfæren har en energi på om lag 0,03 eV. Dette tilsvarer romtemperatur.

For å gjøre om en partikkels kinetiske energi i elektronvolt til partikkelens temperatur i kelvin, ganger vi med 11 605 (se Boltzmanns konstant).

## Se også
* Størrelsesorden

## Referanser


## Eksterne lenker
* BIPM's definisjon av elektronvolt
* Kalkulator for omregning av enheter for energi
Positron

Et **positron** er en elementærpartikkel. Positronet er elektronets antipartikkel, det vil si at den har samme masse som elektronet, men har motsatt elektrisk ladning; den er elektronets motsetning. Positronet har en elektrisk ladning på +1 og en rotasjon på 1/2. Når et positivt ladet positron kolliderer med et negativt ladet elektron, blir de tilintetgjort, og resultatet er to gammastråler. Den første fysikeren som oppdaget positroner ved hjelp av elektron-positron-tilintetgjørelse, var Chung-Yao Chao en akademikerstudent på Caltech i 1930, skjønt han hadde motstridende resultater, skjønte ikke hva det var og publiserte ikke resultatet på det tidspunktet. Carl David Anderson oppdaget uavhengig av det positronet i 1932 og var den første til å publisere noe om det. Han fikk Nobelprisen for oppdagelsen i 1936. I ettertid etter å ha sett Chaos notater skrev Anderson at positronet kunne vært oppdaget før om Chaos notater hadde blitt fulgt opp.

Positroner kan oppstå ved positronutslipp fra radioaktivt avfall eller ved parproduksjon fra et energifylt foton. 

## Referanser
London (andre betydninger)

**[[London]]** er hovedstaden i Storbritannia og England. Det er også navnet til minst 31 andre steder i minst 10 forskjellige land. London er et etternavn, og har også videre betydninger utover det.

## Steder
*London, Belize, landsby
*London, Ontario, Canada, by
*Isla London, øya i Magallanes-regionen i Chile
*London, Ekvatorial-Guinea, landsby
*London, Finland, en del av Jakobstad
*London, Kiribati, en liten by på Kiritimati
*London, Nigeria, landsby
*I Sør-Afrika:
**London, Limpopo-provinsen, en landsby
**To landsbyer i Mpumalanga-provinsen:
***London, Noordprovincie
***London, Graskop
*I USA:
**I Alabama:
***London, Conecuh County, Alabama
***London, Montgomery County, Alabama
**London, Arizona
**London, Arkansas, by
**London, California
**London, Indiana
**London, Kentucky, by
**London, Minnesota
**London, Missouri
**I Ohio:
***London, Ohio, by
**London, Oregon
**London, Pennsylvania
**London, Tennessee
**London, Texas
**London, Vest-Virginia
**London, Wisconsin

Andre steder inkluderer East London, New London, East New London, London Bridge, London Colney, London Heights, London Mills, London Road, London Township, Londonderry, og Londontowne.

## Personer
*Artur London (1915&ndash;1986), tsjekkoslovakisk kommunistisk politiker
*Brian London (1931&ndash;)
*Fritz London (1900&ndash;1954), tysk fysiker og som London force er oppkalt etter
*Jack London (1876&ndash;1916), amerikansk forfatter
*Julie London (1926&ndash;2000), amerikansk artist og skuespiller
*Meyer London (1871&ndash;1926)
*Paul London (1980&ndash;), amerikansk wrestler

## Annet
* London Records, plateselskap til 1970-tallet 
* London (film), en amerikansk romantisk dramafilm fra 2005
* London, et rockeband mest kjent for å ha hatt medlemmer som ble berømt senere i Mötley Crüe, Guns N’ Roses, W.A.S.P. og Cinderella.

## Se også
*London-traktaten
*London Broil
Øksendal (Agder)

**Øksendal** er en krets i tidligere Bakke kommune i Vest-Agder, nå del av Sirdal kommune i Agder. Kretsen hadde 226 innbyggere ved sammenslåingen i 1960. 

## Øksendal skole

Det første skolehuset ble bygd i 1884 og ble satt opp på "Monen". I 1931 ble det solgt til Den norske Frikirke, og er fortsatt brukt som bedehus. Før 1884 hadde man bare omgangsskole. I 1931 fikk Øksendal ny skole på "Myran". Det nye skolehuset var mye større og mer moderne enn det gamle skolehuset. I 1966 ble skolen nedlagt idet undervisningen ble sentralisert til Tonstad og barna ble sent dit med skolebuss inkl en ulykke i 1949. På grunn av hyppige steinsprang og skader på mennesker, ble folka på Øksendal engstelige for å sende barna til Tonstad. Det kom dermed krav om å gjenåpne skolen på Øksendal og etter noen påbygg og en grundig oppussing ble skolen åpna igjen i 1978. Skolen ble nedlagt igjen i 2002 fordi det var for få barn på Øksendal og barna blir nå sendt med skolebuss til Tonstad. i 1949 så veltet det en stor stein på skolebussen fra øksendal til tonstad skole, det var da diskusjonene offisielt startet om oppstart av øksendal skole, 5 overlevde og desverre døde det hele 4 i den tragiske ulykken.

## Referanser


## Eksterne lenker
* Ousdal, Torjei (5. juli. 2025).  "Øksendals historie"
Øksendal (Møre og Romsdal)

**Øksendal** er et bygdelag, dalføre og en tidligere kommune i Møre og Romsdal. 

Fra 1837 var Øksendal del av Sunndal formannskapsdistrikt. I 1854 ble Øksendal skilt ut fra Sunndal. Øksendal hadde da 1&nbsp;291 innbyggere.

1. januar 1899 ble Ålvundeid skilt ut fra Øksendal som egen kommune. Øksendal hadde 654 innbyggere etter delingen.

1. januar 1960 ble Øksendal med 497 innbyggere slått sammen med Ålvundeid (513) og Sunndal (5&nbsp;851) til dagens Sunndal kommune.

Der dalføret treffer sjøen ligger strandstedet Øksendalsøra, som tidligere var kommunesenter. Der ligger bl.a. Øksendal kirke. Riksvei 62 går gjennom stedet og forbinder Øksendal med Sunndalsøra i sørøst og Molde i nordvest.   Tidligere hadde Øksendal båtforbindelse med Kristiansund.

## Bildegalleri

Fil:Øksendal.jpg|Øksendal i Møre og Romsdal
Fil:Øksendal, tidl. kommunehus.jpg|Det tidligere kommunehuset på Øksendalsøra
Fil:Øksendal kirke.jpg|Øksendal kirke er en langkirke fra 1894 i Sunndal kommune.


## Referanser
Glass Onion

**«Glass Onion»** er en The Beatles-sang fra dobbelt-albumet *[[The Beatles (White Album)]]* som ble utgitt i 1968. Sangen er skrevet av John Lennon, men kreditert på vanlig vis Lennon/McCartney.

«Glass Onion», som ble produsert av George Martin og innspilt den 11. september 1968, er innholdsmessig en dissekering av kjente Beatles-sanger som et svar til alle de fans og tilhengere som lette etter skjulte meninger i tekstene. Essensen, slik Sigmund Freud en gang sa at «av og til er en sigar ikke noe annet enn en sigar», hos Lennon er at av og til representerer ikke ordene noe annet seg selv. «Glass Onion», ‘glassløken’, henspiller på et kjent engelsk slenguttrykk «know one's onions» som på norsk betyr «kunne sine ting». Når Lennon da synger at «The Walrus was Paul» er det en referanse til sangen «I Am the Walrus» hvor The Beatles opptrådte i kostymer, og dessuten er påstanden er bevisst løgn, hvalrossen var i realiteten John Lennon:

::*I told you about the walrus and me, man*
::*You know that we're as close as can be, man*
::*Well here's another clue for you all*
::*The walrus was Paul*

## 'Here's another clue for you all'
Andre Beatles-sanger som blir nevnt i «Glass Onion» er:
* «Strawberry Fields Forever»
* «There's A Place»
* «Within You Without You»
* «I'm Looking Through You»
* «Lady Madonna»
* «The Fool on the Hill»
* «Fixing a Hole»

Om Lennon lyktes i å dempe overivrig analyselyst er en annen sak. Faktisk kan sangen ha hatt en stikk motsatt effekt. Han kom selv tilbake til den noen år senere i en annen sang som kommenterte artisten selv; «God» på sitt første solo-album: «I was the walrus but now I'm John.»

Lennon ønsket å oppkalle et av de bandene som de signerte for Apple Records for ‘Glass Onion’, men navnet ble isteden Badfinger. «Glass Onion» har nå også fått betydningen «å analysere en Beatles-sang».

## Eksterne lenker
* Sangteksten 
* Alan W. Pollacks notat på «Glass Onion»
Renholder

En **renholder** eller **reinholder** er en yrkesutøver som holder noe rent. Hen arbeider med renhold (rengjøring), vedlikehold eller renovasjon. 

En renholder kan vaske, feie og rydde inne i hus for å vedlikeholde interiører og bygninger og skape et godt innemiljø. Disse kalles ofte renholdsoperatør, rengjøringspersonale eller vaskehjelp. En renholder kan også fjerne søppel og avfall ute, f.eks. i en gate eller by. Disse kalles renholdsarbeidere, eller «søppelmenn» og «søppelkjørere» på folkemunne. De henter og kjører bort avfall med søppelbiler, og arbeider ofte i såkalte renholdsverk. Andre renholdere er vaskere, feiere (tidligere skorsteinsfeiere), gatefeiere, gjenvinningsoperatører m.m.
 
Renhold har de siste årene utviklet seg til et eget fag med kurs på videregående skoler eller teorikurs og fagprøve på arbeidsplassen. Det har også oppstått flere spesialfirmaer som arbeider etter detaljerte arbeidsplaner og med avansert utstyr.

## Eksterne lenker
* Utdanning.no sin yrkesbeskrivelse av renholdsoperatør
Coleford (Gloucestershire)

**Coleford** er en liten markedsby vest i Deanskogen Gloucestershire i England. Den er administrasjonssenter for distriktet Forest of Dean, og ligger omkring 6,5&nbsp;km øst for grensen til Wales og nær dalføret Wye Valley, noe som betyr at byen er populære blant sykkel-, kano- og fotturister. I henhold til folketellingen i 2001 var det 8 351 innbyggere, og det hadde økt nesten umerkelig til 8 359 ved folketellingen i 2011.

## Beskrivelse
Byen er en av de eldste i distriktet. Den ble lite påvirket av kullgruvedriften i området på 1800- og begynnelsen av 1900-tallet, og er derfor svært forskjellig fra Cinderford, den eneste andre byen på samme størrelse i distriktet. Arkitekturen er for det meste georgiansk på overflaten; det dreier seg i de fleste tilfeller om fasader som er satt på eldre bygninger. Klokketårnet i sentrum var opprinnelig tårnet til en kirke som ble reist i 182]. I 1882 fant man at kirken var altfor liten, og en ny, St. John's, ble bygget i en åsside i utkanten av byen. Den gamle ble revet, men klokketårnet fikk stå. Den gamle markedshallen sto ved siden av tårnet til 1960-årene, da man valgte å rive flere eldre bygninger som ikke lenger tjente noe praktisk formål.

Da gruvene begynte å stenge i 1950-tallet klarte Coleford seg bedre enn mange andre steder i området, dels ettersom den aldri ble så avhengig av gruvedriften, og dels ettersom den som en eldre og mer etablert by hadde flere bein å stå på. Turisme er nå en svært viktig næringsvei. Det finnes også en stor fabrikk, som opprinnelig ble drevet av Beechams og som nå tilhører GlaxoSmithKline. Fabrikken er det eneste produksjonsstedet i Storbritannia for Ribena og Lucozade.

Byen har navn fra elven Cole, som møter en annen elv ved et naturlig krysningspunkt (en *ford*) i sentrum. Elven ble lagt i rør på 1800-tallet, men i 2001 åpnet man en strekning igjen.

## Bilder

File:ColefordClock.jpg|Colefords klokketårn
File:The Parish Church of Coleford, Saint John the Evangelist - geograph.org.uk - 766948.jpg|Sognekirken i Coleford, dedikert evangelisten Johannes
File:Former Independent Chapel, Coleford - geograph.org.uk - 765886.jpg|Det tidligere Independent Chapel
File:A pink and white confection - geograph.org.uk - 766940.jpg|Et lyserødt og hvitt hus (Rock Castle Dental Practice)
File:Coleford glos angel hotel.JPG|Angel Hotel, bak stedet for den gamle markedshallen
File:Coleford glos st johns street.JPG|St John's Street i Colefords sentrum
File:Whitecliff Ironworks.jpg|Whitecliff Ironworks, på Newland Street
File:Cyclists enjoying a downhill stretch - geograph.org.uk - 760288.jpg|Sykling er populær fritidsaktivitet


## Kjente personer fra Coleford
* Andrew Taylor, forfatter
* Shoo Rayner, barnebokforfatter og illustratør
* Paul Groves, poet som bodde lokalt fra 197] til 1996.
* Mary Howitt, forfatter av over 200 bøker ble født her den 12. mars 1799.
* Wilfred Trotter, banebrytende neurokirurg og sosiolog, født Coleford i 1872.

## Referanser


## Eksterne lenker
* 
* Coleford Town Council
Dymock

**Dymock** er en liten landsby i distriktet Forest of Dean i grevskapet Gloucestershire, England. Den ligger omkring 6,5 km sør for Ledbury, og er mest kjent for Dymockdikterne, en gruppe lyrikere som bodde der i perioden 1911&ndash;1914. Robert Frosts og Wilfred Wilson Gibsons hjem står fortsatt i landsbyen. Landsbyen hadde en befolkning på rundt 300 innbyggere, men ved folketellingen i 2011 viste at den økt dramatisk til 1214 innbyggere.

## Poesi, epler og ost
Dymock er kjent for sine viltvoksende påskeliljer om våren, og disse var antagelig inspirasjonen for poesilinjen «Two roads diverged in a yellow wood» i Robert Frosts dikt *The Road Not Taken* (1916), det første diktet i hans samling *Mountain Interval*. Det var også en vennlig satire på hans gode venn og kollega blant Dymockdikterne, Edward Thomas. I 2011 ble landsbyen omtalt i TV-programmet *Countryfile*, produsert av BBC, hvor Dymockdikterne ble gransket i detaljer.

*Dymock Red*, en eplesort som bruke mye i produksjon av sider, ble først dyrket frem i Dymock. Også ved Dymock er opprinnelsen til en ost med et spesielt navn, Stinking Bishop, som i sin tid ble benyttet av Monty Python i deres ostesketsj. Denne osten er blitt erklært som den britiske ost som lukter mest.

## Referanser


## Litteratur
* Jones, Eric Gethin (1979): *The Dymock School of Sculpture*.
* Hinde, Thomas (1985): *The Domesday Book, England’s Heritage, Then & Now*.
* Verey, David; Brooks, Alan ([1970] 2002): *The Buildings of England: Gloucestershire 2: The Vale and Forest of Dean*. New Haven and London, ISBN 978-0-300-09733-7, s. 344–347.

## Eksterne lenker

*Dymocks samfunnsnettsted 
*Dymock Family Web Site (England, U.S.A., and Canada)
*Foto av Dymock og omgivelsene hos *Geograph.org.uk]*
Kempley

**Kempley** er en landsby i distriktet Forest of Dean i grevskapet Gloucestershire, England. Den ligger nær grensen av Herefordshire, rundt 27 km nordvest for Gloucester og tilsvarende avstand sørøst for Hereford. Den nærmeste markedsbyen er byene Newent og Ledbury, henholdsvis 8 og 13 km unna. Til tross for landsbyens beskjedne innbyggertall, har den lille landsbyen to kjente kirker, den ene er dedikert jomfru Maria og den andre Edvard Bekjenneren. I henhold til folketellingen i 2011 har landsbyen en befolkning på 280 innbyggere.

## Kirkene

Sognekirken St Mary's har i sitt kor «den mest fullstendige sett av romanske veggmalerier i nordlige Europa», inkludert et *Kristus i majestet* fra rundt 1120, og en freske av *Livshjulet*, en fremstilling av bøndenes liv gjennom årstidene. Disse er temperamaling, malt på tørr kalk i motsetningen til de koret som er ekte freskoer. Kirken har det eldste taket til noen bygning i Storbritannia, datert fra1120-1150, og har et uvanlig godt bevart interiør. Kirkegården er kjent for å være spesielt vakker på våren, når den er dekket av påskeliljer. Kirken er eid av English Heritage og administrert av en lokal interesseorganisasjon, Venner av kirkene i Kempley.

Kirken St Edward er fra 1903, beskrevet av John Betjeman som «en minikatedral innenfor Arts and Crafts-bevegelsen». Den er bygget av lokale materialer av lokale arbeidere, vegger er gjort av lokal rød sandstein, under ledelse av arkitekten Randall Wells. Kirken var planlagt av godseieren William Lygon, 7. jarl Beauchamp, ettersom St Mary's lå altfor langt unna for befolkningen i sognet, og dessuten utsatt for oversvømmelser.

## Referanser


## Eksterne lenker

* ''The Kempley Tardis Project'' 
* ''St Mary's Church Virtual Tour'' 
* Kempley Churches ''VCH Gloucestershire''
* Information about the ''Christ in Majesty'' painting
* ''The Three Marys (Maries) at the Sepulchre''
Forest of Dean (distrikt)

**Forest of Dean** er et administrativt distrikt i Gloucestershire, England. Det har navn etter skogen Forest of Dean, og administreres fra Coleford. Som navnet antyder består distriktet av over 100 km2 med skog, og er blant Englands siste gamle og opprinnelige skoger.

## Steder og verdslige sogn i distriktet

*Alvington,	Awre, Aylburton	
*Blaisdon, Bromsberrow
*Churcham,	Cinderford, Coleford, Corse	
*Drybrook, Dymock	
*English Bicknor	
*Gorsley and Kilcot
*Hartpury, Hewelsfield and Brockweir, Huntley
*Kempley	
*Littledean, Longhope, Lydbrook, Lydney, 
*Mitcheldean
*Newent, Newland, Newnham
*Oxenhall	
*Pauntley
*Redmarley D`Abitot, Ruardean, Rudford and Highleadon, Ruspidge and Soudley	
*St. Briavels, Staunton, Staunton Coleford	
*Taynton, Tibberton, Tidenham	
*Upleadon	
*Westbury-on-Severn, West Dean, Woolaston

## Referanser


## Eksterne lenker
*Forest of Dean District Council, nettstedet til distriktsrådet
Kennet

**Kennet** var et administrativt distrikt i Wiltshire, England. Det har navn etter elven Kennet, og ble administrert fra Devizes. Det ble innelmmet i Wiltshire enhetlige myndighet i 2009.
Cinderford

**Cinderford** er en liten by i den østlige utkanten av Deanskogen og distriktet Forest of Dean i Gloucestershire i England. Den ble grunnlagt på 1800-tallet som følge av jern- og kullgruveindustrien i området, som var i sterk vekst. Befolkningen utgjorde ved folketellingen i 2001 på 8 116 innbyggere, noe som hadde økt til 8 494 ved folketellingen i 2011.

Da gruvene begynte å stenge i 1950-årene rammet det byen hardt, fordi det fantes lite annen industri. Et visuelt hentydning til byens opprinnelse kan blitt sett i stilen og formgivningen av byen; med lange rekker av identiske mursteinshus, tilsvarende som i mange andre byer i sørlige Wales som også utviklet seg i pakt med kullindustrien. I løpet av nedgangen i kullindustrien på 1950- og 1960-tallet ble Cinderford hardere rammet enn Coleford, den andre fremste byen i distriktet Forest of Dean, da det meste av den mannlige befolkningen var knyttet til kullgruvedrift. På 2010-tallet har Cinderford fått en langt bredere industri, både lett- og tungindustri.

## Referanser


## Eksterne lenker
* 
* Historiske fotografier
* Fotografier av Cinderford og det omliggende området på ''Geograph''
* Cinderfords kirker
Azovhavet

**Azovhavet** er en bukt på nordsiden av Svartehavet, forbundet med det gjennom Kertsj-stredet. I nord grenser Azovhavet mot Ukraina, i øst Russland og i vest mot Krimhalvøya. I vest ligger også den 110&nbsp;km lange Arabatlandtungen, og innløpet til den sumpete saltsjøen Sivasj, «den råtne sjøen». Elvene Don og Kuban er de største elvene som flyter ut i den. Azovhavet er det grunneste havet i verden med en dybde som varier mellom 1 og 14 meter.

I oldtiden var Azovhavet kjent som den Meotiske sjøen (Latin *Palus Maeotis*). Navnet Azov kan stamme fra det tyrkiske ordet «azak», som betyr «lav». En mer folkelig forklaring på navnet sier at det kommer fra en viss polovtsisk prins som het «Azum» eller «Asuf», og som ble drept mens han forsvarte en av byene i området i 1067. I norrøn mytologi ble Azovhavet kalt Møotiamyra. Det ble omdøpt til Azovhavet etter det mektige krigerfolk, «Aes-folket» (Jernfolket) som bosatte seg på østsiden av Don-elven og kysten av Møotiamyra for ca. 3000 år siden. *Aes* betydde «jern» på det lokale språket, og Aes-folket var blant de første der som brukte våpen av jern. Det er usikkert hvor de kom fra, ifølge enkelte legender var de flyktninger fra Troja etter den trojanske krigen (folket kalles også for Trako-Kimmerer). Oppdageren Thor Heyerdahl mente at Azov-navnet kunne stamme fra (det norrøne) «Åshov», en plass for tilbedelse av gudene («asene»/«åsene»).

Havet er 340&nbsp;km langt og 137&nbsp;km bredt og har et areal på 37&nbsp;606&nbsp;km². De største elvene som munner ut i Azovhavet er Don (*Tanais* i oldtiden) og Kuban. Disse elvene sørger for at vannet i Azovhavet har veldig lavt saltinnhold (1,1&nbsp;%), på enkelte steder nærmest ferskvann. Elvene fører også store mengder mudder ut i havet. Azovhavet er det grunneste havet i verden med en gjennomsnittsdybde på bare 7&nbsp;m. Der mudderet har samlet seg, som i Taganroggulfen, er dybden faktisk under 1 meter. De dominerende strømmene i havet går mot klokkeretningen, og tidevannet varierer med en maksimal forskjell som kan være på over 5&nbsp;meter. Om vinteren kan store deler av havet være islagt. De viktigste havnebyene ved Azovhavet er Berdjansk, Mariupol, Rostov, Taganrog og Jejsk. Gjennom Volga-Donkanalen er Azovhavet knyttet sammen med elva Volga og Det kaspiske hav.

Azovhavet har mange landtunger og et rikt, viktig fiske. Havområdet er blitt utnyttet for gass- og oljeutvinning. Historisk har havet hatt et rikt, variert marint liv, med over 80 fiskeslag og 300 kjente arter av virvelløse dyr. Mangfoldigheten og bestanden er nå redusert av overfiske og et økende forurensningsnivå.

## Alternative teorier
Walter Pittmans teori daterer syndfloden i Svartehavet og Azovhavet til 5600&nbsp;f.Kr, og hevder at det finnes spor av neolittiske bosettinger på havbunnen i Azovhavet. Andre spekulative teorier hevder at Atlantis sank i Azovhavet.

## Fotnoter

## Referanser


## Eksterne lenker
* 
* Bilder av kysten langs Azovhavet hele veien rundt Krimhalvøya
* Bilder av Azovhavet – Berdjanks
Evian Championship

**Evian Championship** er en profesjonell golfturnering for kvinner. Turneringen ble grunnlagt i 1994, og spilles i Frankrike. 

Turneringen er fra 2013 anerkjent som en major-turnering på både Ladies European Tour og LPGA-touren. Siden 2000 har turneringen vært en del av LPGA-touren, om enn ikke som en major-turnering. Det at turneringen fram til 2012 ble spilt uken før Women's British Open, som av begge tourer var anerkjent som en major-turnering, gjorde det beleilig å delta også for de amerikanske spillerne. I 2005 lå det 2,5 millioner amerikanske dollar i premiepotten. Kun US Women's Open hadde større premiepott dette året. Turneringen sponses av Evian.

## Vinnere

## Eksterne lenker
*
Tom Kristensen

**Tom Kristensen** eller **Tom Christensen** er navnet til flere personer:

* Tom Kristensen (1893–1974), dansk forfatter og kritiker.
* Tom Christensen (ishockeyspiller) (1944&ndash;), norsk ishockeyspiller
* Tom Christensen (1949&ndash;), norsk professor i statsvitenskap.
* Tom Kristensen (1955), norsk kriminalforfatter, siviløkonom og ingeniør.
* Tom Kristensen (1967), dansk racerbilfører.
* Tom Kristensen (musiker) (1960&ndash;), norsk musiker

## Se også
* Tom Kristiansen
Foursome

**Foursome** er en spilleform av golf som avviker fra den normale måte å spille på. Formen er mest utbredt i forbindelse med turneringsspill, blant annet i proffturneringene Solheim Cup for kvinner og herrenes Ryder Cup.

Foursome spilles av fire spillere samtidig, med to på hvert lag. Lagenes to spillere slår ut på annethvert hull, og slår deretter annethvert slag på samme ball frem til ballen er i hullet. Det er dermed kun to baller i spill til enhver tid. Foursome kombineres ofte med matchspill.
Fourball

**Fourball** eller **bestball** er en spilleform av golf som avviker fra den normale måte å spille på. Formen er mest utbredt i forbindelse med turneringsspill, blant annet i proffturneringene Solheim Cup for kvinner og herrenes Ryder Cup.

Fourball spilles av fire spillere samtidig, med to på hvert lag. Alle spillerne spiller på hver sin ball, men kun det beste resultatet innenfor hvert lag på hvert hull blir tellende. Spilleformen åpner gjerne for en mer taktisk spillemåte, der én av spillerne kan spille med større risiko, mens den andre forsøker å spille sikkert. Fourball kan gjerne kombineres med matchspill.
Newnham on Severn

**Newnham on Severn** er en landsby i det verdslige sognet Newnham i distriktet Forest of Dean som ligger i grevskapet Gloucestershire, England. Den ligger på vestbredden av elven Severn, omkring 16 km sørvest for Gloucester og 5 km sørøst for Cinderford ved veien A48. I henhold til folketellingen i 2011 hadde landsbyen en befolkning på 1 296 innbyggere.

## Historie

Romerne anla tre veier gjennom stedet, på grunn av den strategiske plasseringen ved Severn. Angelsakserne opprettet den første permanente bosetningen, og normannerne befestet denne for å forsvare den mot waliserne. I løpet av middelalderen ble havnen viktig for handel med andre deler av de britiske øyer. Henrik II brukte havnen i 1171, da han la ut med 400 skip og 5000 menn for å invadere Irland. 

Sognekirken ble første gang bygget i det 1300-tallet, skjønt det tidligere bare hadde vært et kapell der siden 1018. Allerede i 1366 ble kirken erstattet av en ny som ble anlagt på høyere sted, ettersom den første var utsatt for erosjon fra elven. Den nye er fortsatt i bruk, selv om den ble skadet av en krutteksplosjon i 1644 under den engelske borgerkrigen, og av brann i 1881.

Newnham var lenge et av de viktigste og mest framgangsrike steder i Gloucestershire vest for Severn, men i 1827 åpnet Gloucester- og Sharpnesskanalen, og dens betydning dalte raskt.

## Styre
Det verdslige sognet er en del av valgkretsen 'Newnham and Westbury'. Denne valgkretsen begynner i nord ved Westbury-on-Severn og følger deretter elven Severn til Newnham. Den totale befolkningen i kretsen var i henhold til folketellingen i 2011 på 3 088 innbyggere.

## Referanser


## Eksterne lenker

* Lokalinformasjon fra nettstedet til Royal Forest of Dean
* Sognerådet
* Foto av sognekirken
Nes (Bjugn)

**Nes** er et sogn i Ørland kommune og en tidligere kommune i Sør-Trøndelag. 

Nes kirke er sognekirke. Sognet omfatter grendene Nes, Tørrem, Hellem og øya Tarva.

Kommunen ble fradelt Bjugn kommune 1. januar 1899 og hadde ved etableringen 1&nbsp;258 innbyggere. På samme tidspunkt ble også Stjørna (Skjørn) fradelt Bjugn. 1. januar 1964 ble Nes, Bjugn, Jøssund og den nordre delen av Stjørna (Nord-Stjørna) slått sammen til den nye kommunen Bjugn. Nes hadde da 1&nbsp;107 innbyggere. 

## Se også
*Liste over ordførere i Nes i Sør-Trøndelag

## Referanser
VM i alpint 1962

**[[VM i alpint]] [[1962]]** ble arrangert i Chamonix i Frankrike.

## Menn

### Utfor







### Storslalåm







### Slalåm







### Kombinasjon







## Kvinner

### Utfor







### Storslalåm







### Slalåm







### Kombinasjon
VM i alpint 1966

**VM i alpint 1966** ble arrangert i Portillo i Chile. Dette var første (og hittil eneste) gang verdensmesterskapet er blitt arrangert på den sørlige halvkule.

Den franske troppen dominerte mesterskapet totalt. På åtte øvelser tok de sju gullmedaljer, sju sølvmedaljer og to bronsemedaljer. Den eneste øvelsen som ikke ble vunnet av en fransk utøver, var herrenes slalåm, som italieneren Carlo Senoner vant.

## Menn

### Utfor







### Storslalåm







### Slalåm







### Kombinasjon







## Kvinner

### Utfor







Merknad: Førsteplassen ble opprinnelig tildelt Erika Schinegger fra Østerrike. En kromosomtest som IOK gjennomførte, viste at Erika var mann, og dermed ble diskvalifisert.

### Storslalåm







### Slalåm







### Kombinasjon
Jøssund

**Jøssund** er et sogn og en tidligere kommune i Trøndelag, etablert i 1896 ved utskilling fra Åfjord. Jøssund var fra 1964 en del av Bjugn kommune, og er fra 2020 en del av Ørland kommune.

Jøssund ble fradelt Åfjord som en egen kommune med 1 529 innbyggere 1. januar 1896. 1. januar 1964 ble Jøssund slått sammen med Bjugn, Nes og nordre del av Stjørna til den nye kommunen Bjugn. Jøssund hadde ved sammenslåingen 1 917 innbyggere. 

Grendene Vallersund (med Valsøya, Vallersund Gård, Tranøya og fjordarmen Koet) og Lysøysund ligger i Jøssund. Lauvøyfjorden og Asenvågøy fyrstasjon ligger også i Jøssund. 

## Se også
*Liste over ordførere i Jøssund

## Referanser
Tom Kristensen (1955)

**Tom Kristensen** (født 29. mai 1955 på Tjøme) er en norsk forfatter og finansrådgiver. Han er utdannet siviløkonom og ingeniør, og har arbeidet innen bank, industri og finans. Da Kristensen debuterte som forfatter med kriminalromanen *En kule* i 2001 var han administrerende direktør i finansieringsselskapet Export Finance Services.

Kristensen har siden skrevet flere kriminalromaner fra finansmiljø. Flere av bøkene er oversatt til dansk, nederlandsk og tysk.

Den 20. mars 2007 mottok han Rivertonprisen for boken *Dødsriket*.

## Bibliografi
* *En kule* &ndash; kriminalroman (2001)
* *[[Hvitvasking (roman)|Hvitvasking]]* &ndash; kriminalroman (2002)
* *Freshwater* &ndash; kriminalroman (2003)
* *Profitøren* &ndash; kriminalroman (2005)
* *Dødsriket* &ndash; kriminalroman (2006)
* *Dragen* &ndash; kriminalroman (2008)
* *Dypet* &ndash; kriminalroman (2010)
* *Korsbæreren* &ndash; kriminalroman (2012)
* *Dødspakten* &ndash; kriminalroman (2014)
* *Mientologene* &ndash; spenningsroman for ungdom (2014)
* *Jakten* &ndash; spenningsroman for ungdom (2016)
* *Pandora* &ndash; kriminalroman (2016)

## Priser
* Rivertonprisen 2006, for *Dødsriket*
* Vestfolds Litteraturpris, 2010

## Referanser


## Kilder
*Presentasjon av Tom Kristensen i Forfatterkatalogen på Forfattersentrums nettsider

## Eksterne lenker
* Om Tom Kristensen på Aschehougs hjemmeside 
* Tom Kristensen i NRK Forfatter
* Tom Kristensen i Dagbladet Forfatter
* Tom Kristensen i Aftenposten Alex
Maxbo

**Maxbo** er en norsk byggvarekjede som er 100% eid av Løvenskiold–Vækerø AS, og som drives delvis etter franchiseprinsippet. Kjeden ble etablert i 1995, og har over 60 tilsluttede byggvarehus og Stormarkeder. Varehusene er lokalisert fra Trondheim og sørover, men i første rekke i østlandsområdet. Maxbo-kjeden har en sisteleddsomsetning på ca. 5 milliarder kroner. Slagordet deres er "Klart du kan!"

Maxbo er sponsor til Ham-Kam fotballklubb.

På Handelshøyskolen BIs årlige rangering av kundenes tilfredshet med norske virksomheter, Norsk kundebarometer, har Maxbo oppnådd følgende plasseringer: 
*2008: 128

## Referanser


## Eksterne lenker
* Kjedens infoside
Mosterøy

**Mosterøy** er ei øy i Stavanger kommune.

Mosterøy er mest kjent for Utstein kloster, som er landets best bevarte middelalderkloster. En annen turistattraksjon er Fjøløy fort. 


Fil:Utstein kloster av Johan Meyer.jpg|Utstein kloster kirke
Fil:Askje kyrkje.jpg|Askje kirke


## Harald Hårfagre
Navnet Mosterøy er et navn som fremdeles ikke er tolket. En teori er at navnet har sammenheng med Tora Mosterstong som var en av Harald Hårfagres friller da han på sine eldre dager bodde mye på Utstein. Navnet kan ha sammenheng med man, manke, og mons (lat.) 'fjell', og har i så fall vært gitt på grunn av Mastravarden (154 moh.), øyas høyeste punkt.

Kildene gir motstridende opplysninger med hensyn til hvor Harald bodde. Fagerskinna forteller at hans hovedgard var Gaular, da han var konge i Sogn.  *[[Haraldskvadet]]* forteller at Harald Luva oppholdt seg på Utstein. Teksten er knyttet til slaget i Hafrsfjord, og lyder: «østmenns herre som holder til på Utstein». Dette er et konstruert dikt laget av Finnur Jónsson, og er satt sammen av kvad fra flere kilder. Det er usikkert om diktet faktisk omhandler Harald Hårfagre.

Ifølge Heimskringla og *[[Egils saga]]* styrte Harald sitt rike ved å oppholde seg på gardene Alreksstad i Bergen, Seim i Nordhordland, Fitjar på Stord, Utstein og Avaldsnes. 

Det kan være at Harald Hårfagre en tid bodde på Gaular, og senere på Utstein, men det er svært usikkert.

## Utstein kloster
Se utdypende artikkel om Utstein kloster

Utstein kloster er på Klosterøy, som er den vestlige delen av Mosterøy.  Klosteret var tilknyttet augustinerkorherrene, og kirken var viet til St. Laurentius.

Det er landets eneste bevarte klosteranlegg fra middelalderen, med både kirken og nedre etasje av øst- og sørfløyen stående og i bruk. Klosteret ligger dominerende, som et lukket kompleks rundt en kvadratisk klostergård i et åpent landskap, og med vid sikt.

På det meste bodde her ikke mer enn 10 – 12 brødre, men med mange flere tjenestefolk som stod for gårdstell, husbygging og matlaging. Klosteret hadde betydelige jordeiendommer og kunne brødfø omtrent 250 mennesker årlig.

## Kommunetilhørighet
Øya var en tidligere selvstendig kommune i Rogaland fylke, opprinnelig del av Rennesøy formannskapsdistrikt. Mosterøy med 1&nbsp;309 innbyggere ble skilt ut som egen kommune 1. juli 1884.

1. januar 1923 ble Kvitsøy (Kvittingsøy) skilt ut som egen kommune. Mosterøy hadde etter fradelingen 745 innbyggere.

1. januar 1965 ble Mosterøy slått sammen med Rennesøy til den nye Rennesøy kommune. Mosterøy hadde ved sammenslåingen 817 innbyggere.

1. januar 2020 ble Rennesøy kommune på sin side slått sammen med Stavanger kommune til den nye Stavanger kommune.

## Kjente mosterøybuer
* Harald Hårfagre
* Lars Ramndal, norsk politiker (Venstre), bonde og fisker. 
* Nicolai Edland Dirdal, norsk pianist
* Elisabeth Edland, lærer og avholdsagitator 
* Sigmund Sunnanå, utdanningsdirektør 
* Vilhelm Sunnanå, lærer på Mosterøy, startet restaureringen av Utstein kloster

## Referanser
Stigningstall

**Stigningstallet** til en kurve i matematikken er et mål for hvor bratt den er. For en rett linje kan det finnes ved algebra eller geometri, mens for generelle kurver blir det beregnet i matematisk analyse ved derivasjon.

## Definisjon

La *L* være en rett linje som går gjennom punktene (*x*1,*y*1) og (*x*2,*y*2). Da er stigningstallet til *L*  lik *m*, der
:m = \frac{\Delta y}{\Delta x}=\frac{y_2-y_1}{x_2-x_1}.

To linjer som står vinkelrett på hverandre, vil ha stigningstall *m* og *m'&thinsp;* som oppfyller *mm' = - 1*.

### Stigningstallet til en kurve

For en generell kurve, gitt ved en funksjon *f*, er stigningstallet til *f* i punktet *x* lik stigningstallet til tangenten til *f* i *x*. Hvis funksjonen ikke har noen tangent i det punktet, er ikke stigningstallet definert. Å bestemme stigningstallet til *f* gjøres ved derivasjon og er et sentralt område i matematisk analyse.

En gren av matematisk analyse kaller vi statistikk, hvor kurver og stigningstall spiller en sentral rolle.

## Veistigning
Stigningen for veier oppgis i grader forskjell fra vannrett eller i prosent.
Sametingsvalget 2005

**Sametingsvalget 2005** ble avholdt den 12. september 2005. I enkelte kommuner kunne stemmer også avgis den 11. september. 

Det var 13 valgkretser, og 39 mandater pluss 4 utjevningsmandater, til sammen 43 mandater. Det var til sammen 12 475 stemmeberettigede.

## Politikk
### Valgprogram
* 
* 

## Partier og lister
Det forelå totalt 68 godkjente valglister. Følgende partier stilte med lister i minst en valgkrets:

*Arbeiderpartiet
*Finnmarkslista
*Fremskrittspartiet
*Høyre
*Kautokeino Fastboendes Liste
*Midtre Nordland Tverrpolitiske Liste
*Norske Samers Riksforbund
*Samenes Folkeforbund
*Samer bosatt i Sør-Norge
*Salten sameforening-NSR
*Samisk Rød Valgallianse
*Senterpartiet
*Sosialistisk Venstreparti
*Åarjel læstoe

## Resultater
Arbeiderpartiet og Norske Samers Riksforbund (NSR) fikk 18 mandater hver. De øvrige syv mandatene ble fordelt mellom enkeltlister. Ved konstitueringen utgjorde NSR flertallet sammen med fire enkeltrepresentanter fra henholdsvis Samer bosatt i Sør-Norge, Senterpartiet, Flyttsamelista og Samefolkets Parti.

## Referanser


## Eksterne lenker
* VALGA 2005 - Sametingets informasjonsside om Sametingsvalget 2005.
Erika Hess

**Erika Hess** (født 6. mars 1962 i Engelberg) er en sveitsisk tidligere alpinist. I 1980-årene var hun den dominerende alpinisten i verdenscupen, men hun greide aldri å vinne noen olympisk gullmedalje.

I 1982 og 1984 vant hun verdenscupen sammenlagt, og hun vant totalt 31 verdenscuprenn. Hun vant disiplincupen i slalåm i 1981, 1982, 1983 og 1985, og i 1984 vant hun storslalåm- og kombinasjonscupen.

Hess høstet store triumfer i flere verdensmesterskap. Under VM 1982 i Schladming vant hun tre gullmedaljer: i kombinasjon, storslalåm og slalåm. I VM 1985 i Bormio vant hun i kombinasjonen. Hun ledet også slalåmrennet etter første omgang, men kjørte ut i annen omgang. Hun avsluttet karrieren ved å vinne to nye gull i kombinasjon og slalåm under VM 1987 i Crans-Montana.

Hennes eneste olympiske medalje kom i 1980 i Lake Placid, der hun fikk bronse i slalåm (etter Hanni Wenzel og Christa Kinshofer).

## Referanser


## Eksterne lenker
* 
* Erika Hess Open
* Erikaskicamp
Karl Schranz

**Karl Schranz** (født 1938) er en av tidenes mestvinnende alpinister fra Østerrike.

I 1972 ble Schranz, på grunn av et brudd på de daværende amatørreglene, utestengt fra OL i Sapporo av Avery Brundage. Etter utestengningen la Schranz opp som alpinist.

Etter karrieren bosatte han seg i hjembyen, St. Anton am Arlberg, hvor han eier et hotell. Schranz bidro til at VM 2001 ble arrangert St. Anton. 

## Meritter
OL 1964 i Innsbruck:
* sølv i storslalåm
VM 1962 i Chamonix:
* gull i utfor
* gull i kombinasjon
* sølv i storslalåm
VM 1966 i Portillo:
* bronse i storslalåm
VM 1970 i Val Gardena:
* gull i storslalåm

I tillegg vant han 11 verdenscuprenn (8 utfor, 3 storslalåm). Han vant verdenscupen sammenlagt to ganger, i 1969 og 1970.

## Referanser


## Eksterne lenker
* 
*
Moster (kommune)

**Moster** er en tidligere selvstendig kommune i Hordaland fylke opprettet med 1316 innbyggere da Finnås kommune ble delt i tre og lagt ned 1. juli 1916. Samtidig ble også Bømlo og Bremnes kommuner etablert.

1. januar 1963 ble Moster, Bremnes og Bømlo slått sammen til den nye Bømlo kommune. Moster hadde ved sammenslåingen 1834 innbyggere.

Moster har en av Norges eldste steinkirker, Moster gamle kirke.

## Se også
* Mosterhamn
Nes (Ringsaker)

**Nes** er en halvøy i Mjøsa, et sogn i Ringsaker og tidligere en selvstendig kommune på Hedmarken, opprettet som Nes formannskapsdistrikt i 1837.

Den 1. januar 1964 ble Nes slått sammen med Furnes og Ringsaker (og en liten del av Vang) til den nye Ringsaker kommune. Nes hadde ved sammenslåingen 4.184 innbyggere.

Det største tettstedet på Nes er Tingnes, som var kommunesenteret for gamle Nes kommune. Tingnes har fått navnet sitt etter plasseringen av formannskapssalen i gamle Nes kommune. På Tingnes er det båthavn, kolonialbutikk, frisørsalong, bensinstasjon, bank, sveiseverksted, kulturhus, kafeteria og pub. På Tingnes finner vi også en av Ringsakers to middelalderkirker, Nes kirke. Kirken er laget i engelsk-gotisk stil, og har jernbeslått sakristiport med innskriftbånd og ring på hoveddøren fra middelalderen.

Et annet tettsted er Stavsjø. Her finner man Stavsjø kirke, skole, idrettsplass, dagligvarehandel, fotpleier, frisørsalong, treningsstudio, aromaterapi, slalåmbakke, blomsterbutikk og bensinstasjon. Tidligere finansminister og AP-politiker Sigbjørn Johnsen kommer fra Stavsjø. 

Årlig avholdes «Nes-dagene», arrangert av Nes Røde Kors Hjelpekorps, på enten Tingnes eller, som det har vært de siste årene, på Skurven på Helgøya. Arrangementet består av kulturelle og sosiale innslag fra livet på halvøya.

Baldisholteppet stammer fra den i 1879 nedrevne Baldishol kirke på Nes. Det oppbevares i dag på Kunstindustrimuseet i Oslo.

## Eksterne lenker
* Forskrift om sammenslåing av Ringsaker, Nes, Furnes og Vang kommuner, Hedmark (Lovdata)
Stena Line

**Stena Line** er et svensk rederi med 38 ferger og 22 fergelinjer i Skandinavia, Baltikum og Storbritannia. Stena Line er i dag et av verdens største fergeselskap. 

Stena Line har rundt 6&nbsp;000 ansatte hvor ca. 2/3 er ansatt om bord på ferger. Hovedkontoret ligger i Göteborg. I 2011 transporterte selskapet 14&nbsp;700&nbsp;000 passasjerer og 3&nbsp;100&nbsp;000 biler. 1&nbsp;600&nbsp;000 fraktenheter ble transportert i den samme perioden.

Stena Line inngår i konsernet Stenasfären. 

## Historie
Stena Line ble grunnlagt av Sten A. Olsson i Göteborg i 1962. Selskapet lyktes raskt med ruten Göteborg–Fredrikshavn. Etter hvert økte virksomheten til også å omfatte Kiel i Tyskland. På 1970-tallet kjøpte rederiet opp Sessanlinjen i Göteborg. Ytterligere ekspansjon har skjedd gjennom oppkjøp av andre selskaper. Stena Line eier også rederiet Scandlines.

I tillegg til passasjertrafikk har selskapet en omfattende frakttrafikk på en rekke nordeuropeiske ruter.

### Sembo
I 2008 kjøpte Stena AB reiseselskapet Sembo som ble startet i Sverige i 1987 av Sven Wennhall.

## Ruter
*Göteborg–Frederikshavn
*Halmstad–Grenaa
*Göteborg–Kiel
*Karlskrona–Gdynia
*Trelleborg–Sassnitz
*Trelleborg–Rostock
*Nynäshamn–Ventspils
*Travemünde–Ventspils
*Travemünde–Liepāja
*Hoek van Holland–Harwich
*Cairnryan–Belfast
*Liverpool–Belfast
*Holyhead–Dún Laoghaire
*Holyhead–Dublin
*Fishguard–Rosslare
*Oslo–Frederikshavn (1979–2020)

## Selskapets skip

## Referanser


## Eksterne lenker
* 
* Stena Line – Stena Lines norske hjemmeside
Europavei 25

**Europavei 25** går mellom Hoek van Holland i Nederland og Palermo i Sicilia, Italia. Veiens lengde er 1830 km, derav 1430 km på det europeiske fastland.

Trasé fastlagt av UNECE: Hoek van Holland – Rotterdam – Eindhoven – Maastricht – Liège – Bastogne – Arlon – Luxembourg – Metz – St. Avold – Strasbourg – Mulhouse – Basel – Olten – Bern – Lausanne – Genève – Mont Blanc – Aosta – Ivrea – Vercelli – Allessandria – Genova ... Bastia – Porto Vecchio – Bonifacio ... Porto Torres – Sassari – Cagliari ... Palermo.

Mellom Bonifacio på Korsika og Porto Torres på Sardinia er det ingen fergeforbindelser. Alternativer er fergene Propriano – Porto Torres og Bonifacio – Santa Teresa.

3. august 2020 ble Genova San Giorgio-viadukten åpnet, den ertatter Ponte Morandi, som kollapset 14. august 2018.

## Knutepunkter

}

|}

## Referanser


## Eksterne lenker
Kattøya

**Kattøya** er en øy innerst i Eidangerfjorden i Porsgrunn kommune i Telemark.
Øya ligger rett utafor den populære bade- og campingplassen Olavsberget.

Kattøya har siden 2002 vært i statlig eie og inngår nå i *Skjærgårdsparken Telemark*. Øya er tett bevokst med skog, er kupert og flere steder stuper fjellet bratt i sjøen. Porsgrunn kommune anla våren 2007, med tilskudd fra Miljøverndepartementet, en gangbrygge mellom badeplassen og øya.

## Referanser